ગાંધીનગર : ગુજરાતમાંથી રાજ્યસભા માટે 4 ઉમેદવારો ચૂંટણી લડવાના છે. જેમાં ઉમેદવારી ફોર્મ ભરવાનો આજે (સોમવારે) છેલ્લો દિવસ છે. ભાજપના રાજ્યસભાના ઉમેદવાર પરષોત્તમ રૂપાલા અને મનસુખ માંડવિયાએ ગાંધીનગર વિધાનસભા સચિવ સમક્ષ આજે (સોમવારે) પોતાની ઉમેદવારી નોંધાવી હતી. આ પ્રસંગે મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ, ભાજપ પ્રદેશ અધ્યક્ષ જીતુ વાઘાણી અને ભાજપના પ્રવક્તા ભરત પંડ્યા હાજર રહ્યા હતા. ઉમેદવારી નોંધાવ્યા બાદ બંને નેતાઓએ પસંદગી બદલ મોદી સરકારનો આભાર વ્યક્ત કર્યો હતો.